Saya mau tau Diberikan nafas baharu dari Di Mana Kan Ku Cari Ganti. Jelaskan dalam bahasa melayu

Bermula dengan penyanyi Sheila Majid merakamkan semula lagu ini dengan gubahan jazz untuk album tribute khas nya kepada P. Ramlee iaitu album Lagenda pada tahun 1991, lagu ini kemudiannya sering dinyanyikan oleh generasi artis baru. Pada tahun 1998, penyanyi Liza Hanim merakamkan semula lagu ini dalam album khas Di Mana Kan Ku Cari Ganti. Ia dijadikan single ketiga untuk album tersebut dan menerima pencalonan untuk kategori Persembahan Vokal Wanita Terbaik di Anugerah Industri Muzik 1998.

Pada tahun 2011, seramai 9 penyanyi solo dan 3 buah kumpulan bergabung suara untuk projek Astro Tribute To P. Ramlee. Mereka ialahDayang Nurfaizah, Aizat Amdan, Vince Chong, Atilia Haron,Stacy, Bunkface, Ning Baizura, KRU, Shahir Zawawi,Azlan & The Typewriter, Ella dan Jaclyn Victor . Lagu versi nyanyian beramai-ramai ini dikepalai oleh Dayang dan Aizat. Ia menjadi salah sebuah lagu rakaman semula yang popular hingga memanjat anak tangga carta semasa pada awal tahun 2011.

Terdahulu pada 24 Oktober 2010, Astro mengadakan konsert orkestra khas untuk mengenang P. Ramlee dan lagu ini dinyanyikan sebagai encore oleh M. Nasir, Sharifah Aini, Ella, Ning Baizura dan Jaclyn Victor.